STI สุดยอด! ติดทำเนียบหุ้นยั่งยืน ESG100 ต่อเนื่อง 2 ปีซ้อน
STI ติดทำเนียบหุ้นยั่งยืน ESG100 ต่อเนื่อง 2 ปีซ้อน ตอกย้ำความเชี่ยวชาญ-บริหารงานดีเยี่ยม
STI ติดทำเนียบหุ้นยั่งยืน ESG100 ต่อเนื่อง 2 ปีซ้อน ตอกย้ำความเชี่ยวชาญ-บริหารงานดีเยี่ยม
29 มิ.ย. 2565

นายสมเกียรติ ศิลวัฒนาวงศ์ ประธานเจ้าหน้าที่บริหาร และ นายไพรัช เล้าประเสริฐ ประธานกรรมการบริหาร และคณะผู้บริหารระดับสูง บริษัท สโตนเฮ้นจ์ อินเตอร์ จำกัด (มหาชน) หรือ STI รับมอบเกียรติบัตรจาก ดร.พิพัฒน์ ยอดพฤติการณ์ ประธานสถาบันไทยพัฒน์ เนื่องจากบริษัทได้รับคัดเลือกติดอันดับหุ้นยั่งยืน ESG100 ต่อเนื่องเป็นปีที่ 2 ในกลุ่มอสังหาริมทรัพย์และก่อสร้าง จากการประเมิน ESG Rating ในกลุ่มบริษัทจดทะเบียนที่ครอบคลุมทั้ง 851 หลักทรัพย์ ที่ดำเนินงานโดยยึดมั่นในหลักการกำกับดูแลกิจการที่ดี และการปฏิบัติตามกฎหมาย โดดเด่นในด้านการคำนึงถึงปัจจัยด้านสิ่งแวดล้อม สังคม และธรรมาภิบาล (Environmental, Social and Governance: ESG) เป็นสำคัญ
อีกทั้งทำให้ได้รับความไว้วางใจและเชื่อมั่นให้ดูแลงานในหลากหลายอุตสาหกรรม ตอกย้ำการทำงานด้วยความเชี่ยวชาญและการบริหารงานได้อย่างดี ที่คำนึงถึงทุกภาคส่วน เพื่อเป้าหมายสูงสุดคือ เติบโต และเป็นองค์กรที่ยั่งยืน พร้อมสร้างความมั่นใจให้แก่ผู้มีส่วนได้ส่วนเสียและนักลงทุน